**עדי קנטור**

חוקרת בתכנית אירופה במכון למחקרי ביטחון לאומי INSS בתל אביב.

תחומי המחקר העיקריים שלה הם: פוסט-טראומה ופיתוח חוסן בקרב משפחות, זיכרון והעברה בין-דורית, יחסי יהודים-גרמנים/ישראלים-גרמנים אחרי 1945, גרמניה לאחר 1945, אנטישמיות/גזענות, תנועות ימין פופוליסטיות-קיצוניות באירופה כיום, הגירה ופליטות, מגדר.

לעדי תואר שני מחקרי במחלקה ללימודים גרמניים של פורום אירופה באוניברסיטה העברית בירושלים. עבודת התזה שכתבה עסקה בטראומה, מלחמה ונטישה בזיכרונותיהם של
"ילדי הכיבוש" בגרמניה שלאחר המלחמה. את התואר הראשון שלה השלימה במחלקה למדע המדינה ובתכנית הרב תחומית באוניברסיטה העברית בירושלים.

לפני עבודתה במכון למחקרי ביטחון לאומי, חייתה כשבע שנים בגרמניה (פרייבורג וברלין) ועסקה רבות בתחום החינוך הפוליטי והנחלת זיכרון השואה ומלחמת העולם השנייה בקרב בני נוער גרמני. היא הועסקה כמנחת סמינרים ומדריכה הן במרכז התיעוד "הטופוגרפיה של הטרור" והן במוזיאון היהודי בברלין. בנוסף, עבדה בשגרירות ישראל בברלין ובמכון הגרמני לחקר יחסים בינלאומיים (SWP) בפרויקט: "ישראל - קונפליקטים אזוריים וגלובליים, מדיניות פנים וחוץ וביטחון לאומי".

במהלך שהותה בברלין החלה את לימודי הדוקטורט במחלקה ללימודי תרבות באוניברסיטת הומבולדט. את עבודת הדוקטורט שלה אשר תעסוק ב"פוסט-טראומה ופיתוח חוסן בקרב צאצאי קורבנות הרדיפה הנאצית" בכוונתה להשלים כעת מישראל בשילוב עם עבודה טיפולית בתחום הייעוץ המשפחתי עבור בני הדור הראשון, השני והשלישי לשואה.